
	Temeljem članka 18. stavak 1. Zakona o proračunu ("Narodne novine" broj 144/21.) i članka 30. točka 4. Statuta Osječko-baranjske županije ("Županijski glasnik" broj 2/95., 2/97., 3/99., 3/01., 8/01., 9/03., 13/05., 2/06., 5/09., 16/09., 2/13., 4/18., 2/20. i 2/21.), Skupština Osječko-baranjske županije donijela je na 33. sjednici 27. studenoga 2024. godine



O D L U K U

o izmjenama i dopunama Odluke o
izvršavanju Proračuna Osječko-baranjske
županije za 2024. godinu



Članak 1.

	Odluka o izvršavanju Proračuna Osječko-baranjske županije za 2024. godinu ("Županijski glasnik" broj 13/23. i 7/24.) mijenja se i dopunjuje prema odredbama ove Odluke.

Članak 2.

	U članku 31. točki c) u Razdjelu 5 dodaje se novi stavak 2. koji glasi: 
"temeljem akta župana i zaključenog ugovora/sporazuma, a prema naredbama Upravnog odjela za gospodarstvo izvršavat će se projekt:
REKONSTRUKCIJA PARKIRALIŠTA OKO DOMA ZDRAVLJA U DARDI".

Dosadašnji stavci od 2. do 12. postaju stavci od 3. do 13.

Članak 3.

	U članku 31. točki e) u Razdjelu 8. u stavku 2. briše se projekt:
"REGIONALNI DISTRIBUCIJSKI CENTAR ZA VOĆE I POVRĆE".

	Iza stavka 2. dodaje se novi stavak 3. koji glasi:
"temeljem akta Skupštine, odnosno akta župana te zaključenih ugovora, a prema naredbama Upravnog odjela za poljoprivredu i ruralni razvoj, izvršavat će se projekt:
REGIONALNI DISTRIBUCIJSKI CENTAR ZA VOĆE I POVRĆE".

	Dosadašnji stavci od 3. do 12. postaju stavci od 4. do 13.

Članak 4.

	U članku 31. točki f) u Razdjelu 9 u stavku 2. briše se riječ "ruralnom".

Članak 5.

	U članku 31. točki g) u Razdjelu 10 stavak 2. briše se.

	Dosadašnji stavak 3. postaje stavak 2.


Članak 6.

U članku 31. točki h) u Razdjelu 11 iza stavka 6. dodaje se stavak 7. koji glasi: 
"temeljem zahtjeva škole i pravomoćne sudske odluke, a prema naredbama Upravnog odjela za obrazovanje i mlade izvršavat će se aktivnost: 
OBVEZE PROIZAŠLE IZ SUDSKIH SPOROVA.".

Članak 7.

	U članku 41. stavku 7. iznos "12.001.055,00" zamjenjuje se iznosom: "9.500.000,00".

ZAVRŠNA ODREDBA

Članak 8.

Ova Odluka stupa na snagu prvoga dana od dana objave u "Županijskom glasniku".


KLASA: 400-06/24-01/11
URBROJ: 2158-01-24-17
Osijek, 17. studenoga 2024.

